李昭祥

李昭祥（），字元韜，號南湄，直隸松江府上海縣人，竈籍，明朝政治人物。

 生平 
嘉靖十六年（1537年）丁酉應天府鄉試第一百十六名舉人。嘉靖二十六年（1547年）中式丁未科會試第二十四名，登第三甲第三十名進士。兵部觀政，授浙江兰溪知县，升南京工部都水司主事，分署龍江关，理榷政兼理漕战诸舰，轉员外郎，三十三年升屯田司郎中，以本生父喪丁忧归，遂致仕。所著有《瀔陽杂槁》、《慎馀录》、《龙江船厂志》、《读史一得》、《棲云馆集》《松江府志》：李昭祥字元韜，华亭人。嘉靖十六年应督学试第一，宾兴日有司以白金代燕，昭祥曰：非礼也。率诸生谢却之。是岁举于乡，丁丑登进士，授浙江兰溪知县，俗生女不举，昭祥令民间育三女者，复其身三年，遂无弃女者。升南京工部主事，转郎中，会本生父喪，移疾归。已，遂致仕。昭祥性至孝，八岁喪母，哀毁如成人。嗣父塾为沙县簿，坐事，昭祥走数千里讼其诬，得白。塾晚举五子，抚之皆有恩。友人行人司副唐志大殁而家贫，昭祥迎养其母，抚其诸子。宋尧咨客死留都，斂而归其丧。置义田五百亩以助里徭，饥疫后令人埋掩胔骸，其施惠类如此。所著有《瀔陽杂槁》、《慎馀录》、《龙江船厂志》、《读史一得》、《棲云馆集》总若干卷。子容春、含春，以孝友称。容春子继元，万历四十三年举乡荐，授临湘知县，县人至今思之。升刑部郎，请终养归。含春七子，继沆、继涉最知名，继涉早世，学行纯粹，有万石风，郡人举家世守礼者，多称李氏云。。

 家族 
曾祖李璠；祖父李觀，號恒軒；祖母张氏（南安知府张弼之女），生三子：長龍浦公塾、次雲浦公序、次賓竹公學；本生父李序，本生母黄孺人；继父李塾（？-1542年），字養蒙，號龍浦周思兼《贈承德郎南京工部屯田司署郎中事主事龍浦李公墓表》，沙縣主簿。嫡母施氏；繼母王氏。慈侍下。兄嘉祥，號竹沙，监生。弟得祥、鍾祥、鼎祥、徵祥、考祥、豐祥、彦祥。子李容春、李含春（娶张蓥曾孫女）。從子李伯春、李叔春。

参考文献
陆树声《进阶奉政大夫南京工部屯田清吏司郎中致仕南湄李公墓志铭》

Category:李姓
Category:上海人
Category:明朝蘭谿縣知縣
Category:南京工部主事
Category:南京工部员外郎
Category:南京工部郎中